Хуссар Ирыстоны паддзахадон театры труппæ чысыл театруарзджытæн бавдыста ног аргъау "Тæрхъусы амонд". Аргъау бацæттæ кодта режиссер Чилæхсаты Эдурад Хуссар æмæ Цæгат Ирыстоны сгуыхт артист Тъехты Василийы уацмысмæ гæсгæ.
Сабитæ кæд æппæрццаг персонажты ныхмæ залæй хъæр кодтой, уæддæр сæ уарзон хъайтартæ дæр уыдысты уыдон.
"Бирæгъ æмæ рувас тынг цæуынц мæ зæрдæмæ, кæд æвзæр митæ кæнынц, уæддæр. Айразмæ ма ноджы иу аргъаумæ кастæн, фæлæ ацы аргъау тынгдæр у", — загъта фыццæгæм скъолайы ахуырдзау Абайты Батрадз.
"Тæрхъусы амонд" фыццаг æвæрд æрцыд Тæбæхсауты Балойы номыл Цæгат Ирыстоны ирон академион театры сценæйыл.